**ELŐTERJESZTÉS**

**Körmend Város Önkormányzata Képviselő-testületének 2021. december 16-i rendkívüli ülésére**

**Tárgy:** Közterület elnevezése

Tisztelt Képviselő-testület!

Lakcímbejelentés iránti kérelem érkezett a Körmendi Közös Önkormányzati Hivatalhoz arra vonatkozóan, hogy egy ügyfél szeretne lakcímet létesíteni a Rába parton épült hétvégi házába.

Lakcímet úgy lehet létesíteni egy adott ingatlanon, ha az rögzítésre került a Központi Címregiszterbe. Ennek a feltétele, hogy a közterület – ahol az ingatlan található – neve és jellege meghatározásra kerüljön, ezt követően lehet házszámot képezni.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13.§ (1) bekezdés 3. pontja értelmében a helyi önkormányzat feladata a közterületek elnevezése. Az Mötv. 14/A.§ (1) bekezdése alapján minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.

A hivatkozott jogszabályi rendelkezéseknek, valamint az Önkormányzat közterületek elnevezéséről és a házszám-megállapítás szabályairól szóló rendeletének megfelelően a Képviselő-testület feladata, hogy az érintett közterületet (Körmend 4687 hrsz.) elnevezze.

Kérem a Képviselő-testületet, hogy az előterjesztésben foglaltakat tárgyalja meg és döntsön a közterület elnevezéséről.

**HATÁROZATI JAVASLAT**

Körmend Város Önkormányzata Képviselő-testülete úgy határoz, hogy a körmendi 4687. hrsz-ú közterületet elnevezi a következők szerint: ……………………………………..

A Képviselő-testület felkéri a jegyzőt, hogy az új elnevezést a szükséges nyilvántartásokon vezesse át.

Körmend, 2021. december 7.

 **Bebes István**

 **polgármester**